Pyhän Nikolaoksen katedraali

Pyhän Nikolaoksen katedraali on Kuopiossa sijaitseva Kuopion ortodoksisen seurakunnan sekä samalla koko Kuopion ja Karjalan hiippakunnan pääkirkko. Kirkko on valmistunut 1903 ja se on pyhitetty Pyhän Nikolaoksen muistolle. Vuosina 1902–1903 rakennetun kirkon suunnitteli viipurilainen rakennusmestari Aleksander Isakson. Julkisivu on rapattu ja maalattu näyttämään punaiselta tiileltä, mutta rappauksen alta löytyy myös aito tiili. Ulkonöltään se muistuttaa punatiilisiä samanaikaisia varuskuntakirkkoja. Ikonostaasi on valmistettu Pietarissa Aleksanteri Nevskin lavrassa ja se on lahjoittanut kenraalikuvernööri Bobrikov. Kelloja on kahdeksan kappaletta. Kirkon vihki käyttöön Suomen toinen ortodoksinen arkkipiispa, arkkipiispa Nikolai vuonna 1904. Kirkko on peruskorjattu vuosina 2003-2004 ja arkkipiispa Leo vihki sen uudelleen käyttöön vuonna 2004. Peruskorjauksessa ikonostaasin kultaukset uusittiin sekä sisätilat remontoitiin täysin. Kuvia Lähteet Aiheesta muualla Kuvia tai muita tiedostoja aiheesta Pyhän Nikolaoksen katedraali Wikimedia Commonsissa Kuopion katedraalista (Arkistoitu – Internet Archive) Kuopion ortodoksisen seurakunnan alueella olevat pyhäköt (Arkistoitu – Internet Archive)